section_heading: 16. stoljeće
paragraph_text: Tijekom Drugog mletačko-osmanskog rata (1499. do 1503.) oltramarini sudjeluju na dvije fronte. Pod zapovjedništvom Gonzala Fernándeza de Córdobe<ref> sudjeluju u jedinoj uspješnoj ofenzivi rata, kada mletačko-španjolska flota 1500. godine uspjeva zauzeti otoke Kefaloniju i Lefkadu. Na dalmatinskom bojištu služe kao jedina profesionalna vojska te s lokalnim milicijama vode teške borbe sa snagama Bosanskog sandžak-bega Skender-paše<ref> koji s konjicom provaljuje sve do Šibenika. Obalni gradovi se uspješno brane, ali je cijela Zagora opustošena.